== Udformning ==
[[Fil:Nyhavn Bridge Open 2017-08-16.jpg|thumb|Nyhavnsbroen med klappen oppe.]]
Den nuværende bro er en enkeltfløjet klapbro, der ejes og vedligeholdes af Københavns Kommune.<ref name="havnelodsen">[https://www.danskehavnelods.dk/#BID=5500e1d7-47ba-46d8-b5ec-c800c7e35f14 ''Nyhavnsbroen''], Geodatastyrelsen, 26. november 2014.</ref> Broåbning kræver henvendelse i forvejen til Nyhavns Skipperlaug, der organiserer veteranskibene i Nyhavn.<ref name="havnelodsen" /><ref>[http://www.nyhavns-skipperlaug.dk/Wikka/wikka.php?wakka=ReGler ''Regler''], Nyhavns Skipperlaug. Besøgt 6. februar 2020.</ref> Der er en gennemsejlingsbredde på 9,1 m under klapfaget. Ved en normal broåbning rager klapsiden 2,35 ind over gennemsejlingsåbningen og 1,46 m ved fuld åben bro.<ref name="havnelodsen" /> Åbningerne når en af de gamle skibe skal forbi kan give anledning til en del interesse fra turisterne, der ellers kan have svært ved at forstå, at broen faktisk både kan åbnes og bliver det. Udenlandske turister kan desuden have svært ved at forstå, at det er Skipperlaugets egne medlemmer, der siden 1975 har haft lov til at åbne broen, og ikke folk med en professionel maritim uddannelse, sådan som det ellers er tilfældet de fleste andre steder.<ref>Afsnittet ''Nyhavnsbroen - og Fidel i [https://books.google.dk/books?id=VA6GDwAAQBAJ&pg=PT57&lpg=PT57&dq=nyhavnsbroen&source=bl&ots=QaebQ9nfqh&sig=ACfU3U3zLJQk9xVkoTL02nAveary5FsEXQ&hl=da&sa=X&ved=2ahUKEwj-_L657L3nAhVgwMQBHYvAD-M4FBDoATAGegQIChAB#v=onepage&q=nyhavnsbroen&f=false ''Eriks himmelfart''] af Villy Damstrup. Lindhardt og Ringhoff, 1993, 2019. {{ISBN|978-87-26-11896-4}}</ref>
Historie Foreninger Organisationer